Proteus mirabilis

Proteus mirabilis Proteus generoaren eta Morganellaceae familiaren bakterio Gram negatiboa da, giza zein animalien hesteetan bizi dena baina uretan eta lurzoruan ere egon daitekeena. Mikrobio oportunista da, hainbat patologiaren eragilea. 

Bere ezaugarri biokimiko nagusiak honako hauek dira:

katalasa: (+)
indol: (-)
nitratok erreduzitzen ditu
laktosaren hartzidura: (-)
metilo gorria: (-)

Proteus vulgarisen aldean (beste Proteus bat, oportunista ere badena), Proteus mirabilis indol negatiboa da. Laborategiko proba horrek aipaturiko bi espezie bereizten ditu  Proteus mirabilis Medicover Hospitals .

Mugikorra da, dituen flagelo peritrikoei esker. Bere mugimendua oso azkarra eta ezohikoa da, "erlekumearena" deritzona ("swarming motilit"y, ingelesez). Mugikortasun berezi horrek bere infektatzeko ahalmena areagotzen du  Chelsie E. Armbruster, Steven A. Hodges, Harry L. T. Mobley  Initiation of Swarming Motility by Proteus mirabilis Occurs in Response to Specific Cues Present in Urine and Requires Excess l-Glutamine ASM Journals
Journal of Bacteriology Vol. 195, No. 6 .

 Patogenizitatea 

Aipatu den bezala, Proteus mirabilis mikrobio oportunista da, immunitate-sistema ahulduta dutenei eta tratamendu antibiotiko luze bat egin dutenei, bereziki, eraso egiten diena.

Gernu-infekzioak sortu ohi ditu, batez ere ospitaletako paziente kateterizatuei. Proteus vulgarisek gernu-infekzioak sortzen baditu ere, Proteus mirabilis da Proteus-eko bakterioen artean gernu-infekzio gehienen (%90) eragilea.

Proteus guztien antzera, Proteus mirabilisek urea hidrolizatzen du, ingurunea alkalinizatuz (NH3 sortzen baitu). Gernu-infekzio batean gernua alkalinoa bada, Proteus mirabilisen infekzioa susma daiteke.

Bakterio honek sortzen duen gernu-infekzioek, tratatu ezean, estrubitaren kristalak eta kalkuluak eratzen ditu, pH alkalinoak amonio eta magnesio fosfatoaren (estrubita) hauspeatze prozesua errazten duelako. Ondorioz, giltzurrun-arazoak ager daitezke  Proteus mirabilis Medicover Hospitals .

Beste patologia batzuen atzean dago Proteus mirabilis: zauri infektatuak eta otitisak, besteak beste.

Hainbat antibiotikoren aurrean erresistentea denez, tratamendua ezarri aurretik antibiograma bat egitea gomendatzen da. 

 Erreferentziak 

 Kanpo estekak 

Kategoria: Enterobakterioak
Kategoria: Heste-flora